кратки вицове за Охранители
Един двеста килограмов мъж влязъл в общината и попитал пазача:
- Прощавайте, Сульо Пулев днес на работа ли е?
Оня отговорил:
- Нямаме такъв служител!
Дебелакът се зачудил:
- Е, как да нямате? Той бие на очи! Ходи винаги в костюми на Армани, носи швейцарски часовници и на всеки пръст има златен пръстен!
Охранителят се плеснал по челото:
- Опа! Прощавайте! Вие говорите за Неподкупния! Той, толкова мрази корупцията, че му излезе тоя прякор. И вече забравихме истинското му име!
Шишкото кимнал:
- Добре, ясно! А тука ли е в момента!
Пазачът въздъхнал:
- За съжаление, още го няма! Ще пристигне по някое време, ама кога - един Господ знае! Нещо да му предам?
Двеста килограмовия мъж отговорил:
- Да, моля! Предайте на Неподкупния, че го е търсил Кльощавия!